शिक्षा की तरफ कदम बढ़ाएं
बारहगांव सैनी समाज की बैठक सैनी समाज भवन गंज में रविवार को हुई। इसमें महात्मा ज्योतिबा राव फूले एवं सावित्री बाई की प्रतिमा पर दीप प्रज्वलित कर पुष्प अर्पित किए गए। सैनी समाज के पदाधिकारियों ने बताया कि बैठक में समाज में फैली कुरीतियों को दूर करने, समाज को शिक्षा, रोजगार अन्य प्रगतिशील कार्यों की ओर बढ़ाने को लेेकर चर्चा की गई। इसके अलावा युवक-युवती परिचय एवं सामूहिक विवाह सम्मेलन कार्यक्रम की जानकारी दी गई। इस अवसर पर निवर्तमान समाज अध्यक्ष इन्द्र कुमार सैनी की आकस्मिक मृत्यु पर दो मिनट का मौन रख श्रद्धांजलि दी गई। वहीं समाज के चुने गए पार्षद अमरसिंह सैनी महादेव प्रसाद सैनी का माला साफा पहनाकर स्वागत किया गया। समाज द्वारा समाज भवन पर एवं अलवर में आयोजित होने वाले सावित्री बाई फूले के जन्मोत्सव 3 जनवरी को कार्यक्रम में ज्यादा से ज्यादा समाज के लोगो को पहुंचने का आह्वान किया गया। इस मौके पर बारह गांव अध्यक्ष सुभाष सैनी, मातादीन सैनी, गिर्राज सैनी, प्रभाती सैनी, प्रेम सैनी (मातौर), मोतीलाल सैनी, भजन लाल सैनी, कैलाश सैनी, छीतर सैनी, रत्तीराम सैनी, शेरसिंह सैनी, मुकेश सैनी, खेमचंद सैनी, हुकम सैनी, मोहनलाल सैनी, भोपाल सैनी, चेतन सैनी आदि समाज के गणमान्य लोग मौजूद थे।
किशनगढ़बास. सैनी समाज की बैठक में मौजूद सैनी समाज के नागरिक।
hin_Deva hin_Deva bho_Deva